**ROMÂNIA**

**JUDEŢUL CLUJ**

**CONSILIUL JUDEŢEAN**

 **H O T Ă R Â R E**

# privind rectificarea bugetului general propriu al Judeţului Cluj pe anul 2020

 Consiliul Judeţean Cluj întrunit în şedinţă ordinară,

 Având în vedere Referatul de aprobare cu nr. 17.870 din 26.05.2020la Proiectul de hotărâre înregistrat cu nr. 118 din 26.05.2020 privind rectificarea bugetului general propriu al Județelui Cluj pe anul 2020, propus de Președintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 17.870 din 26.05.2020 și de Avizul nr. 17.870 din 28.05.2020 adoptat de Comisia de specialitate nr. 2;

Luând în considerare:

* adresa Direcției Generale Regionale a Finanțelor Publice nr. CJR-TRZ 1029/2020;
* adresa Direcției Generale Regionale a Finanțelor Publice nr. CJR-TRZ 1132/2020;
* adresa Spitalului Clinic de Urgență pentru Copii nr. 7.207/14.05.2020;
* adresa Spitalului Clinic de Boli Infecțioase Cluj-Napoca nr. 8.421/20.05.2020;
* adresa Spitalului Clinic de Pneumoftiziologie “Leon Daniello” nr. 2.136/04.05.2020;
* adresa Teatrului de Păpuși Puck nr. 273/28.04.2020;
* adresa Centrului Județean pentru Conservarea și Promovarea Culturii Tradiționale Cluj nr. 328/18.05.2020;
* adresa Direcției Județene de Evidență a Persoanelor Cluj nr. 3.544/20.05.2020;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 141 - 155, ale art. 221 - 222 și ale art. 224 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările și completările ulterioare;

 În conformitate cu prevederile:

* art. 173 alin. (1) lit. b), d) și e), alin. (3) lit. a), alin. (5) pct. d) și alin. (7) lit. a) și c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2020 nr. 5/2020;
* Ordonanței de urgență a Guvernului nr. 50/2020 cu privire la rectificarea bugetului de stat pe anul 2020;
* Hotărârii Guvernului nr. 329/2020 privind suplimentarea bugetelor locale pentru acoperirea unor cheltuieli pentru personalul din servicii sociale aflat în izolare preventivă la locul de muncă, din Fondul de rezervă bugetară aflat la dispoziția Guvernului, prevăzut în bugetul de stat pe anul 2020;
* Hotărârii Consiliului Județean Cluj nr. 10/2020 privind aprobarea contractării unei finanțări rambursabile interne/externe în valoarea de maxim 200.000.000 lei, în vederea finanțării unor obiective de investiții de interes public județean;
* Hotărârii Consiliului Județean Cluj nr. 53/2020 privind aprobarea bugetului general propriu al Județului Cluj pe anul 2020;
* Hotărârii Consiliului Județean Cluj nr. 71/2020 privind rectificarea bugetului general propriu al Județului Cluj pe anul 2020;
* Hotărârii Consiliului Județean Cluj nr. 104/2020 privind rectificarea bugetului general propriu al Județului Cluj pe anul 2020;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte următoarele:**

**Art. 1.** Se aprobă rectificarea bugetului general al Judeţului Cluj pe anul 2020, în sumă de 1.563.155,34 mii lei, conform **anexei nr. 1** care face parte integrantă din prezenta hotărâre.

 **Art. 2. (1)** Se aprobă rectificarea bugetului local al Judeţului Cluj pe anul 2020 pe capitole, subcapitole și titluri, în sumă de 1.010.164,20 mii lei-la venituri- și în sumă de 1.029.723,45 mii lei-la cheltuieli, conform **anexei nr. 2** care face parte integrantă din prezenta hotărâre.

 **(2)** Se aprobă rectificarea bugetului local al Judeţului Cluj pe anul 2020 pe capitole, subcapitole și titluri-Secţiunea de funcționare-, în sumă de 372.479,81 mii lei, atât la venituri cât și la cheltuieli, conform **anexei nr. 3** care face parte integrantă din prezenta hotărâre.

 **(3)** Se aprobă rectificarea bugetului local al Judeţului Cluj pe anul 2020 pe capitole, subcapitole și titluri-Secţiunea de dezvoltare-, în sumă de 637.684,39 mii lei-la venituri- și în sumă de 657.243,64 mii lei-la cheltuieli, conform **anexei nr. 4** care face parte integrantă din prezenta hotărâre.

 **(4)** Detalierea rectificării bugetului local al Județului Cluj pe anul 2020 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 5** care face parte integrantă din prezenta hotărâre.

**Art. 3.** Se aprobă rectificarea bugetului local al Județului Cluj pe anul 2020 defalcat pe capitole de cheltuieli, titluri, articole și aliniate, astfel:

1. La Capitolul 65.02 “Învățământ” –suma de 47.514,41 mii lei conform **anexei nr. 6** care face parte integrantă din prezenta hotărâre;
2. la Capitolul 66.02 “Sănătate” – suma de 86.214,32 mii lei conform **anexei nr. 7** care face parte integrantă din prezenta hotărâre;
3. la Capitolul 67.02 ”Cultură, recreere, religie” – suma de 107.074,70 mii lei conform **anexei nr. 8** care face parte integrantă din prezenta hotărâre;
4. la Capitolul 68.02 ”Asigurări și asistență socială” – suma de 134.312,00 mii lei conform **anexei nr. 9** care face parte integrantă din prezenta hotărâre;
5. la Capitolul 70.02 “Servicii și dezvoltare Publică” – suma de 17.106,09 mii lei conform

**anexei nr. 10** care face parte integrantă din prezenta hotărâre;

1. la Capitolul 74.02 “Protecția mediului” – suma de 128.336,11 mii lei conform **anexei nr. 11** care face parte integrantă din prezenta hotărâre;
2. la Capitolul 80.02 “Acțiuni generale economice” – suma de 6.101,58 mii lei conform **anexei nr. 12** care face parte integrantă din prezenta hotărâre;
3. la Capitolul 84.02 “Transporturi” – suma de 429.049,98 mii lei conform **anexei nr. 13** care face parte integrantă din prezenta hotărâre.

**Art. 4. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2020, în sumă de 606.821,06 mii lei atât la venituri cât şi la cheltuieli, conform **anexei nr. 14** care face parte integrantă din prezenta hotărâre.

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2020 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 15** care face parte integrantă din prezenta hotărâre.

**Art. 5.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2020, defalcat pe capitole de cheltuieli, titluri, articole și aliniate, astfel:

1. la Capitolul 54.10 Alte servicii publice generale – suma de 4.909,93 mii lei conform **anexei nr. 16** care face parte integrantă din prezenta hotărâre;
2. la Capitolul 66.10 “Sănătate” – suma de 528.380,51 mii lei conform **anexei nr. 17** care face parte integrantă din prezenta hotărâre;
3. la Capitolul 67.10 “Cultură, recreere, religie” – suma de 66.873,11 mii lei conform **anexei nr. 18** care face parte integrantă din prezenta hotărâre.

**Art. 6. (1)** Se aprobă bugetul creditelor interne pe anul 2020 în sumă de 140.000 mii lei, atât la venituri cât şi la cheltuieli, conform **anexei nr. 19** care face parte integrantă din prezenta hotărâre.

**(2)** Detalierea bugetului creditelor interne pe anul 2020 este cuprinsă în **anexa nr. 20** care face parte integrantă din prezenta hotărâre.

**Art. 7.** Se aprobă bugetul creditului intern pe anul 2020, defalcat pe capitole de cheltuieli, titluri, articole și aliniate, astfel:

1. la Capitolul 65.07 “Învățământ” – suma de 8.600 mii lei conform **anexei nr. 21** care face parte integrantă din prezenta hotărâre;
2. la Capitolul 66.07 “Sănătate” – suma de 1.590 mii lei conform **anexei nr. 22** care face parte integrantă din prezenta hotărâre;
3. la Capitolul 67.07 “Cultură, recreere, religie” – suma de 7.089,65 mii lei conform **anexei nr. 23** care face parte integrantă din prezenta hotărâre;
4. la Capitolul 74.07 “Protecția mediului” – suma de 80.488,50 mii lei conform **anexei nr. 24** care face parte integrantă din prezenta hotărâre;
5. la Capitolul 84.07 “Transporturi” – suma de 42.231,85 mii lei conform **anexei nr. 25** care face parte integrantă din prezenta hotărâre.

**Art. 8.** Se aprobă Programul de investiţii pe anul 2020, pe capitole, obiective de investiţii şi alte cheltuieli asimilate investiţiilor, conform **anexei nr. 26** care face parte integrantă din prezenta hotărâre.

**Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcţiile din cadrul aparatului de specialitate al Consiliului Judeţean Cluj, în colaborare cu entitățile nominalizate în anexele la prezenta hotărâre şi Direcţia Generală Regională a Finanţelor Publice Cluj-Napoca.

**Art. 10.** Prezenta hotărâre se comunică prin intermediul secretarului general al judeţului, în termenul prevăzut de lege, direcţiilor din cadrul aparatului de specialitate al Consiliului Judeţean Cluj; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet “www.cjcluj.ro”.

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 119 din 28 mai 2020**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, din totalul celor 36 de consilieri judeţeni în funcţie și-au înregistrat prezența un număr de 35 consilieri județeni, dintre care doi consilieri județeni au anunțat, la începutul ședinței, existența unui interes personal care privește adoptarea hotărârii în cauză și nu au fost luați în calcul la stabilirea cvorumului necesar.*